ระหว่างเดินเล่น ดูของไปเรื่อยๆ พอถึง ณ จุดนึงจะได้ยินเสียงเชิญชวนให้แวะชิมเฉาก๊วยริมน้ำ (อยากถามว่าแกแสบคอบ้างไหม เสียงดังฟังชัด) และด้วยเหตุผลทั้งหลายแหล่ทำให้เราได้แวะเข้าไปนั่งในร้าน ซึ่งเดินเข้าไปด้านในเล็กน้อย ก็จะพบกับบรรยากาศที่ดีริมน้ำ ลใโกรกเข้ามาเป็นระยะ มองเห็นองค์พระขนาดใหญ่อยู่ฝั่งตรงข้าม ซึ่งเรื่องสถานที่ถือว่าผ่าน
เฉาก๊วยเมนูเด่นของงานนี้ โรยด้วยน้ำตาลทรายแดง ส่วนรสชาดถือว่าธรรมดานะ แต่ชอบตรงภาชนะที่ใส่มา คือ ชามลายไก่ (มันรู้สึกดี ก็ตรงชามที่ใส่เฉาก๊วยนี่แหละ) มาพร้อมกับน้ำดื่มคนละแก้ว (เหมือนมีกลิ่นอุทัยทิพย์ เพราะสีและกลิ่น ถ้าไม่ใส่จะดีกว่า) แต่โดยรวมถือว่า โอเค เพราะบรรยากาศล้วน นั่งเพลินจนไม่อยากจะลุกเดินต่อด้วยซ้ำ